**TV-2 giver koncerter i VEGA med originalt line-up og Kira Skov som opvarmning** *Når TV-2 den 27., 28. og 29. december gæster Store VEGA med deres Bag Duggede Ruder-tour, så er det med den originale besætning fra perioden 1984-87 og med Kira Skov som opvarmning. De første to koncerter er allerede udsolgt, og den sidste går hastigt mod udsolgt.*
Til alle tre koncerter i VEGA kan man høre [TV-2](http://www.tv-2.dk/index-velkomst.html) suppleret med blæsergruppen The Århus Horns og Henrik Nilsson på keyboard. Disse udgjorde den originale besætning på pladerne *Nutidens Unge*, *Rigtige Mænd* og *En dejlig Torsdag*, som bandet vil spille numre fra til koncerterne.
Koncerterne er en del af touren ”100 sange på 180 dage” og markerer samtidig afslutningen på koncertåret 2012 i VEGA.

**Kira Skov varmer op til koncerterne**
Som opvarmningen til TV-2s koncerter i VEGA, kan man høre den grammy-vindende danske sanger og sangskriver Kira Skov. Udover stor ros for hendes eget materiale, har Kira også modtaget mange roser for hendes netop overståede turné, hvor hun fortolkede Billie Holiday. Hun er i øvrigt aktuel med albummet *Epiphanies Of Grandeur* sammen med guitar-legenden Peter Peter under navnet Persona. Kira optræder til koncerterne i VEGA med Nicolai- Munch-Hansen på bas og Nikolaj Torp på keyboard.
**0
En turné udover det sædvanlige sange på 180 dage**
Startskuddet til ”100 sange på 180 dage” lød den 26. oktober, hvor TV-2 gik på scenen til en gigantisk udendørskoncert på Bispetorv i hjembyen Aarhus. Bandet havde sat sig for at spille 100 sange fra hele bagkataloget fordelt på seks koncerter.

Koncerterne den 27. og 28. december er allerede udsolgt, men det er stadig muligt at sikre sig billet til [2. ekstrakoncert lørdag den 29. december](http://vega.dk/arrangementer/tv-2-2-ekstrakoncert-9705.html) i Store VEGA.

**Fakta om koncerten med TV-2**

Lørdag d. 29. december kl. 20

Store VEGA, Enghavevej 40, Kbh. V

350 kr. + gebyrer

Billetsalg via VEGAs hjemmeside, Billetnet og på posthuset.

Læs mere om koncerten på <http://vega.dk/arrangementer/tv-2-2-ekstrakoncert-9705.html>

*For yderligere oplysninger kontakt venligst:*

Kathrine Lindskov Pedersen
Kommunikationsmedarbejder, VEGA

klp@vega.dk